open-index/open-wikipedia-markdown huggingface dataset:
தீபக் தேவராணி

**தீபக் தேவராணி** (Deepak Devrani) ஐ-லீக்கில் கோகுளம் கேரள கால்பந்து அணிக்காக விளையாடும் தொழில்முறை கால்பந்து தடுப்பாட்ட வீரர் ஆவார்.

## ஆரம்ப கால வாழ்க்கை

முதலில் பந்தை உதைக்கத் தொடங்கியபோது தேவராணிக்கு சுமார் 12 வயதே ஆகியிருந்தது. தில்லியின் ஜவகர்லால் நேரு விளையாட்டு அரங்கத்தில் இவர் முதலில் கால்பந்து விளையாடத் தொடங்கினார். அங்கு இவரது முதல் பயிற்சியாளராக நிர்மல் சிங் என்பவர் இருந்தார். பின்னர் இவர் டி.டி.ஏ யமுனா நகர் அணிக்காகத் தேர்வு செய்யப்பட்டார், அங்கு இவர் பயிற்சியாளர்களான நவீன் காண்ட்வால் என்பவரிடமும், இரஞ்சித் தாபா என்பவரிடமும் பயிற்சி பெற்று விளையாடினார். 2007 இல், இவர் சண்டிகர் கால்பந்து கழகத்திற்கு மாறினார். 16 வயதுக்குட்பட்டோருக்கான போட்டிகளிலிருந்து, இவர் தேசிய அணிக்காக விளையாடி வருகிறார்.

ஒரு இளைஞராககிழக்கு வங்க கால்பந்து சங்கத்துடன் தனது வாழ்க்கையைத் தொடங்கினார். கிழக்கு வங்காளத்திற்கான விளையாடும் வாய்ப்பு கிட்டாததால், பைலான் ஏரோஸ் அணிக்காக விளையாடும் வாய்ப்பைப் பெற்றார்.

## போட்டிகள்

கிழக்கு வங்க இளைஞர் அமைப்பில் பல ஆண்டுகளுக்குப் பிறகு, ஐ-லீக்கில் விளையாடிய மற்றும் 2018 உலகக் கோப்பைக்கு வீரர்களைத் தயார்படுத்துவதை நோக்கமாகக் கொண்ட பைலான் எரோஸ் அணிக்காக தேவ்ரானி அனுப்பப்பட்டார். 2010-11 பருவத்தில், இவர் ஐந்து முறை மட்டுமே விளையாடினார். 2011-12 ஐ-லீக்கின் பைலானின் முதல் 20 ஆட்டங்களில் முழங்கால் காயம் ஏற்பட்டதால் தேவ்ரானி தனது வாய்ப்பைத் தவறவிட்டார். அதில் பைலான் ஒரு போட்டியில் கூட வெல்லவில்லை. இவர் மார்ச் 25, 2012 அன்று விளையாடினார்.

2012 இந்தியக் கூட்டமைப்புக் கோப்பை போட்டியின் போது மும்பைக்கு எதிராக செப்டம்பர் 21, 2012 அன்று பைலான் ஏரோஸுக்காக தேவ்ரானி தனது முதல் கோலை அடித்தார். அதில் பைலான் சமநிலையை அடைந்தது போட்டியை 2–2 என்ற கணக்கில் இருந்தது. தேவ்ராணி தனது முதல் ஐ-லீக் கோலை 2012 டிசம்பர் 1 ஆம் தேதி ஓ.என்.ஜி.சி கால்பந்து அணிக்கு எதிராக அடித்தார். இவர் 10 வது நிமிடத்தில் கோல் அடித்தபோது பைலானுக்கு 4-1 என்ற கணக்கில் பைலான் முன்னிலை வகித்தது.  எவ்வாறாயினும், திசம்பர் 30, 2012 அன்று கிழக்கு வங்காள கால்பந்து அணிக்கு எதிரான போட்டியின் 2 வது நிமிடத்தில் காயமடைந்த நிலையில் தேவ்ரானி வெளியேறினார்.

## கோவா அணியில்

2013 சூலை 18 அன்று, தேவ்ராணி கால்பந்தாட்ட வீரர் இரவி குமாருடன் ஸ்போர்ட்டிங் கோவா அணிக்காக ஒப்பந்தம் செய்திருப்பது உறுதி செய்யப்பட்டது. இரவி குமார் 2013 அக்டோபர் 24 அன்று ஐ-லீக்கில் ஸ்போர்ட்டிங் கோவாவுக்காக அறிமுகமானார். அதில் அவர் முழு ஆட்டத்திலும் விளையாடி 30 வது நிமிடத்தில் ஒரு கோல் அடித்திருந்தார். அணி 3-0 என்ற கோல் கணக்கில் வென்றது.

## மேற்கோள்கள்

பகுப்பு:இந்திய காற்பந்தாட்ட வீரர்கள்
பகுப்பு:தில்லி நபர்கள்
பகுப்பு:1992 பிறப்புகள்
பகுப்பு:வாழும் மக்கள்
புல்லையா

*பி. புல்லையா, தெலுங்கு, தமிழ்த் திரையுலகில் இயக்குநராக பணியாற்றியவர்.
*சி. புல்லையா, தெலுங்குத் திரையுலகில் இயக்குநராக பணியாற்றியவர்.
தமிழ்நாடு தொழில் வர்த்தகச் சங்கம்

**தமிழ்நாடு தொழில் வர்த்தகச் சங்கம்** (Tamilnadu Chamber of Commerce and Industry - **TNCCI**) மதுரையை தலைமையிடமாகக் கொண்டு செயல்படும் ஒரு தொழில் வர்த்தகக் கூட்டமைப்பாகும். 

## வரலாறு
24 உறுப்பினர்களுடன் 1924-ம் ஆண்டு “மதுரை இராமநாதபுரம் வர்த்தக சங்கம்” (Madurai – Ramnad Chamber of Commerce) என்ற பெயரில் உருவாக்கப்பட்டு, 1926 ஆம் ஆண்டு கம்பெனிகள் சட்டப்படி பதிவு செய்யப்பட்டது. இதன் செயல்பாடுகள் தமிழகம் முழுக்க விரிவுபடுத்தும் நோக்கில் 1987 ஆம் ஆண்டு “தமிழ்நாடு தொழில் வர்த்தக சங்கம்” என பெயர் மாற்றம் செய்யப்பட்டது. இதன் தலைமையகம் மதுரை காமராஜர் சாலையில் உள்ளது. 1951 ஆம் ஆண்டு வெள்ளி விழாவையும், 1975 ஆம் ஆண்டு பொன் விழாவையும், 1985 ஆம் ஆண்டு வைர விழாவையும், 1999 ஆம் ஆண்டு பவள விழாவையும், 2005 ஆம் ஆண்டு முத்து விழாவையும் கொண்டாடியது. இதன் முதுநிலைத் தலைவராக எஸ். ரத்தினவேலு, தலைவராக என். ஜெகதீசன், செயலாளராக ஜெ. செல்வம் ஆகியோர் உள்ளனர்.

## செயல்பாடுகள்
தென் தமிழக வணிகத் துறையினரின் கோரிக்கைகளையும் தென் தமிழக தொழில் மேம்பாட்டிற்கான ஆலோசனைகளையும் மத்திய மாநில அரசுக்கும் வழங்கி, தமிழகத்தின் தொழில், பொருளாதார வளர்ச்சியை உருவாக்குவதே இதன் முக்கிய நோக்கமாகும். மேலும் தொழில் சட்டவிழிப்புணர்வு, வெளிநாட்டு முதலீடு, பொருளாதார மேம்பாடு தொடர்பாக நிகழ்ச்சிகள் நடத்துதல், ஆண்டு தோறும் தொழில் வர்த்தகப் பொருட்காட்சியை தமுக்கம் மைதானத்தில் நடத்துதல், தொழில் துறையினரின் கருத்துக்களைச் செய்தி ஊடகங்களில் வெளியிடுதல் போன்ற பல பணிகளையும் செய்துவருகிறது.

## அமைப்புகள்
இதன் சமூகப் பணிகளுக்கென்று *தமிழ்நாடு சேம்பர் அறக்கட்டளை* என்ற அமைப்பு உருவாக்கப்பட்டது. இதன் கீழ் எட்டு அமைப்புகள் உள்ளன.

# *யெஸ்* (Young Entrepreneur School- Yes):  இளம் தொழில் முனைவோருக்குத் தேவையான பயிற்சிகளையும், வழிகாட்டுதல்களையும் அளிக்கிறது.
# *வர்த்தக மேம்பாட்டு மையம்* (Business Promotion Centre- BPC):
# *வீ* (Women Entrepreneur – WE): தொழில் முனையும் மகளிர்க்கு மேம்பாட்டுக்கான பயிற்சி அளிக்கிறது.
# *ஷார்ப்* (SHARP): மாணவ மாணவியரின் மென் ஆற்றல்களை வளர்த்தல்.
# *ஏற்றுமதி மேம்பாட்டு மையம்* (Export Promotion Centre – EPC): ஏற்றுமதி மேம்பாட்டு மையம்
# *வர்த்தக சங்க இசைவுத் தீர்ப்பாயம்* (Chamber Arbitration Tribunal – ChaAT): வர்த்தகப் பிணக்குகளைத் தீர்த்தல்.
# இயற்கை வளங்களைப் பாதுகாப்பதற்கான அமைப்பு (Save to be Saved):
# உள்நாட்டு வெளிநாட்டுச் சுற்றுலாத் துறையை வளர்க்கும் அமைப்பு (TOUR-i-ST-Tour in Southern Tamilnadu) 

## டிஜிட்-ஆல்
இதன் தொண்ணூறாவது ஆண்டு விழாவில் மேனாள் குடியரசுத் தலைவர் அப்துல் கலாம் கலந்து கொண்டு 'டிஜிட்-ஆல்' என்ற கிளை அமைப்பைத் தொடங்கி வைத்தார். இந்த டிஜிட்-ஆல் அமைப்பின் மூலம் *டிஜிட்-ஆல் சங்கமம்* என்ற தகவல்தொழில்நுட்ப மாநாடு ஆண்டுதோறும் நடைபெற்றுவருகிறது. மேலும் இணைய மற்றும் எண்ணிம விழிப்புணர்வு சார்ந்து பயிற்சிகளும் நிகழ்ச்சிகளையும் நடத்துகிறது. டிஜிட்-ஆல் அமைப்பின் தலைவராக ஜே.கே. முத்து உள்ளார்.

## மேற்கோள்கள்

பகுப்பு:தமிழ்நாட்டு அமைப்புகள்
பகுப்பு:இலாபநோக்கற்ற நிறுவனங்கள்
நானும் சிங்கிள்தான்

**நானும் சிங்கிள்தான்** (*Naanum Single thaan *) என்பது 2021 ஆண்டு வெளியான இந்திய தமிழ் காதல் நகைச்சுவைத் திரைப்படம் ஆகும். அறிமுக இயக்குநர ஆர். கோபி இயக்கிய இப்படத்தில் அட்டகத்தி தினேஷ், தீப்தி சதி ஆகியோர் முதன்மை வேடங்களில் நடிக்க, மொட்டை ராஜேந்திரன், மனோபாலா, ரமா, ஆதித்யா, விகாஷ் சம்பத், செல்வேந்திரன் ஆகியோர் துணை வேடங்களில் நடித்துள்ளனர். இப்படத்திற்கு அறிமுக இயமைப்பாளர் இந்தேஷ் மஞ்சுநாத் இசையமைத்துள்ளார். கே. ஆனந்தராஜ் ஒளிப்பதிவு செய்துள்ளார்.

## கதைச்சுருக்கம்
ஆண் இல்லாமல் வாழமுடியும் என்று நினைக்கும் ஒரு பெண், முப்பது வயதுக்குள் திருமணம் முடிக்கவேண்டும் என்று நினைக்கும் நினைக்கும் ஓரு ஆண். இருவேறு துருங்களாக இருக்கும் இவர்கள் வாழ்வில் இணைந்தார்களா என்பதை சொல்லுவதே இப்படத்தின் கதையாகும்.

## நடிகர்கள்

*அட்டகத்தி தினேஷ்
*தீப்தி சதி
* மொட்டை ராஜேந்திரன் மிஸ்டர் லவ்வாக
*மனோபாலா
*ரமா
*ஆதித்யா
*விகாஷ் சம்பத்
*செல்வேந்திரன்

## இசை
இப்படத்திற்கான இசையை ஏ. ஆர். ரகுமானிடம் உதவியாளராக இருந்த இந்தேஷ் மஞ்சுநாத் இசையமைப்பாளராக அறிமுகம் ஆகியுள்ளார்.

## வெளியீடு
இப்படமானது 12, பெப்ரவரி, 2021 அன்று வெளியானது. தினமலரில் வெளிவந்த விமர்சனத்தில் படத்திற்கு 5க்கு 1.5 மதிப்பெண்ணைக் கொடுத்தது.  *இரட்டை அர்த்த வசனங்களோடு படம் எடுத்தால் இளைஞர்களைக் கவர்ந்துவிடலாம் என்று இயக்குநர் கருதியுள்ளதாக குறைகூறியுள்ளது. நாயகன் தினேஷ் வசனங்களை தடுமாறாமல் சிறப்பாக பேசவேண்டும்* என்றும் குறிப்பிட்டுள்ளது.
## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பச்சுபள்ளி

**பச்சுபள்ளி** (Bachupally) என்பது இந்திய மாநிலமான தெலங்காணாவின் மெட்சல்-மல்கஜ்கிரி மாவட்டத்திலுள்ள ஒரு புறநகர்ப் பகுதியாகும். இது மல்கஜ்கிரி வருவாய் பிரிவில் உள்ள பச்சுப்பள்ளி மண்டலத்தின் மண்டல தலைமையகம் ஆகும்.  இது மாநிலத்தில் மாவட்டங்களை மறுசீரமைப்பதற்கு முன்பு ரங்காரெட்டி மாவட்டத்தின் ஒரு பகுதியாக இருந்தது. 

## பொருளாதாரம்

பச்சுபள்ளியில் மனை வர்த்தகம் என்பது பொருளாதாரத்திற்கு பங்களிக்கும் ஒரு முக்கிய துறையாக இருக்கிறது.  இது ஐதராபாத்தின் 'மருந்து மையம்' என்றும் குறிப்பிடப்படுகிறது. ஏனெனில் இது டாக்டர் ரெட்டியின் ஆய்வகம், அரவிந்தோ பார்மா மற்றும் எஸ்எம்எஸ் பார்மா உள்ளிட்ட சிறந்த உலகளாவிய மருந்து உற்பத்தியாளர்களின் ஆராய்ச்சி மற்றும் மேம்பாட்டு மையங்களைக் கொண்டுள்ளது.

இந்தியாவின் தொழில்நுட்ப நிறுவனமான டெக் மஹிந்திராவின் உலகின் மிகப்பெரிய பயிற்சி மற்றும் மேம்பாட்டு மையமாகவும் இந்த இடம் உள்ளது. இந்த வசதியில் 10,000 தொழில்நுட்ப கூட்டாளிகள் உள்ளனர். கூடுதலாக, இந்தியாவின் உயர்மட்ட தனியார் பொறியியல் கல்லூரியான மஹிந்திரா ஈகோல் சென்ட்ரலின் இருப்பிடமாக இந்தப் பகுதி உள்ளது. டெக் மஹிந்திரா, ஈகோல் சென்ட்ரல் பாரிஸ் (இப்போது சென்ட்ரல் சூபெலெக்) மற்றும் ஐதராபாத்தின் ஜவகர்லால் நேரு தொழில்நுட்ப பல்கலைக்கழகம் ஆகியவற்றின் ஒத்துழைப்புடன் இந்த கல்லூரி 2014 இல் நிறுவப்பட்டது.

## மனை வர்த்தகம்

மனை வர்த்தகம் என்பது இப்பகுதியில் கடந்த இரண்டு ஆண்டுகளில் மிகப்பெரிய வளர்ச்சியைக் கொண்டுள்ளது. எஸ்.ஆர்.ஆர் நிறுவனமும், பிரணீத் ஆகியவை சில பெரிய முயற்சிகளாகும். சுக்ருதி இல்லங்களும் (ஸ்ரீ அவானி) பச்சுப்பள்ளிக்கு மிக அருகில் அமைந்துள்ளன.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
நிசாம்பேட்டை

**நிசாம்பேட்டை** (Nizampet) என்பது இந்திய மாநிலமான தெலங்காணாவின் மெட்சல்-மல்காஜ்கிரி மாவட்டத்திலுள்ள பச்சுபள்ளி வட்டத்தில் அமைந்துள்ள ஒரு நகரம்ம், நகராட்சியும் ஆகும். இது நிசாம்பேட்டை மாநகராட்சியாக நிர்வகிக்கப்படுகிறது . 

ஐதராபாத்து நகரத்தின் வடமேற்கு முனையில் நிசாம்பேட்டை அமைந்துள்ளது. இதனைச் சுற்றி ஐதாராபாத்தின் தகவல் தொழில்நுட்ப நிறுவனங்கள் வேகமாக வளர்ந்து வருகிறது. 
[thumb| [ரங்காரெட்டி மாவட்டம்|ரங்காரெட்டி மாவட்டத்தில் நிசாம்பேட்டை அருகே பிரகதிநகர் ஏரி]]
ஐதராபாத்தின் உத்தேச வெளி வளைய சாலை நிசாம்பேட்டை கிராமத்திற்கு அருகில்அமைய உள்ளது. 

## மேலும் காண்க

* பச்சுபள்ளி
* மியாப்பூர்
* குக்கட்பள்ளி

## மேற்கோள்கள்

பகுப்பு:Coordinates not on Wikidata
பகுப்பு:தெலங்காணாவில் உள்ள ஊர்களும் நகரங்களும்
காமுகுல ஒக்கலிக கவுடர்

**காமுகுல ஒக்கலிக கவுடர்** (*kamukula okkalika gowda*) என்பவர்கள் தமிழ்நாட்டில் வாழும் ஒரு சாதியினராவர். இவர்கள் தமிழ்நாட்டின் தேனி, திண்டுக்கல், மதுரை, கோயமுத்தூர் ஆகிய மாவட்டங்களில் வாழ்கின்றனர்.

இவர்கள் கன்னடமும், தமிழும் கலந்த மொழியைப் பேசுகிறார்கள். சில நூற்றாண்டுகளுக்கு முன்னர் அயலார் படையெடுப்பின்போது  துங்கபத்திரை ஆற்றின் கரையில் இருந்து தமிழ்நாட்டுக்கு இவர்கள் குடிபெயர்ந்தவர்கள் என செவிவழி செய்தி இவர்களிடம் நிலவுகிறது. இவர்களிடையே படவனார், பசிலார், எம்மார், சௌந்தரார், ஆவுலார், கரவனார் என்று பல கூட்டங்கள் உள்ளன. மாமன் முறை உள்ள கூட்டதில் இருந்துதான் பெண் கொடுப்பது எடுப்பது என்ற வழக்கம் இவர்களிடம் உள்ளது.

இவர்கள் தங்கள் திருமணங்களை மிக எளிமையாக நடத்தும் பழக்கம் கொண்டவர்கள். திருமணம் நடக்கும் இடத்துக்கு முதலில் மாப்பிள்ளை அழைக்கபடுகிறார். பின்னர் மணப்பெண் அழைக்கபடுகிறாள். பெண் மூன்று முறை மாப்பிள்ளையை வலம் வந்து காலில் விழுந்து வணங்கிவிட்டு, கூட்டதாரை பார்த்து வணங்கிவிட்டு அமருவாள். கூட்டதில் சாதிப் பெரியவர் 'இன்னார் பெண்ணுக்கும் இன்னார் பையனுக்கும் திருமணம் செய்விக்க இருவீட்டார் தாய்மாமன்கள் உட்பட சாதியாருக்கு சம்மதமா' என்று கேட்பார். கூட்டதார் சம்மதம் என்று சொல்ல 'அப்ப சரி மாலைய மாத்திகுங்க' என்று கூறுவார். பின்னர் மணமக்கள் மூன்றுமுறை மாலையை மாற்றிக் கொள்வார்கள் அதோடு திருமணம் முடிந்துவிடும். இவர்களிடம் திருமணத்தில் தாலி அணிவிக்கும் பழக்கமோ பிற சடங்குகளோ கிடையாது. திண்டுக்கல், கோவை பகுதியில் உள்ளவர்கள் தாலிக்குபதில் கருகுமணி அணியம் பழக்கத்தைக் கொண்டுள்ளனர் என்றாலும் அதை அவர்கள் தாலியாக எடுத்துக் கொள்வதில்லை. இவர்கள் சாதியில் கைம்பெண் திருமணம் உண்டு. மண விலக்கும் உண்டு.

## மேற்கோள்கள்

பகுப்பு:சாதிகள்
பகுப்பு:கன்னடச் சமூகங்கள்
மல்காஜ்கிரி

**மல்காஜ்கிரி** (Malkajgiri) என்பது இந்திய மாநிலமான தெலங்காணாவின் மெட்சல்-மல்காஜ்கிரி மாவட்டத்திலுள்ள ஒரு புறநகர்ப் பகுதியாகும். இது மல்காஜ்கிரி வருவாய் பிரிவில் உள்ள மல்காஜ்கிரி மண்டலத்தின் தலைமையகம் ஆகும். முந்தைய மல்காஜ்கிரி கிராமப் பேரூராட்சி, பின்னர் 1965ஆம் ஆண்டில் நகராட்சியாக மேம்படுத்தப்பட்டது. அதன் பின்னர் 1985 ஆம் ஆண்டில் அது மாநகராட்சியாக மாறியது. இது 2007ஆம் ஆண்டில் பெருநகர ஐதராபாத்து மாநகராட்சியுடன் இணைக்கப்பட்டது.  இது மாநிலத்தில் மாவட்டங்களை மறுசீரமைப்பதற்கு முன்பு ரங்காரெட்டி மாவட்டத்தின் ஒரு பகுதியாக இருந்தது. இப்போது அது மெட்சல்-மல்காஜ்கிரி மாவட்டத்தில் உள்ளது.

## புள்ளி விவரங்கள்
2011 இந்திய மக்கள் தொகை கணக்கெடுப்பின்படி, மல்கஜ்கிரியின் மக்கள் தொகை 413,571 பேர் என்ற அளவில் இருந்தது. இதில் 51% ஆண்களும், 49% பெண்களும் அடங்குவர். நகரின் சராசரி கல்வியறிவு விகிதம் 87% ஆகும். மொத்தம் 321,525 பேர் கல்வியறிவைக் கொண்டுள்ளனர். கல்வியறிவைப் பொறுத்தவரை, ரங்காரெட்டி மாவட்டத்தில் மல்கஜ்கிரி முதலிடத்தை பிடித்துள்ளது. இது தேசிய சராசரியான 59.5% ஐ விட அதிகமாகும்; ஆண்கள் கல்வியறிவு 72%, பெண் கல்வியறிவு 65% ஆகும். மல்கஜ்கிரியில், மக்கள் தொகையில் 7% 6 வயதுக்குட்பட்டவர்களாக உள்ளனர்.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
ஆல் கொண்ட மால் கோயில்

**மாலகோயில்** அல்லது **ஆல் கொண்ட மால் கோயில்** என்பது தமிழ்நாட்டின், திருப்பூர் மாவட்டம், உடுமலைப்பேட்டை வட்டம் இராமசந்திராபுரம் - இலுப்பநகரம் ஆகிய ஊருக்கு அருகில் உள்ள ஒரு கண்ணன் கோயிலாகும். 

உடுமலை வட்டாரத்தில் பொங்கலன்று போடப்படும் கன்றுகுட்டியானது மாலகோயிலுக்கு சொந்தம் என்று கருதுகின்றனர். அந்தக் கன்றுக் குட்டியை வளர்த்து ஒரு ஆண்டோ அல்லது இரண்டு ஆண்டோ கழித்து கோயிலுக்கு கொண்டுவந்து விட்டுவிடுவர். மேலும் இந்த காளைகளை கோயிலுக்கு கொண்டுவந்து விடுவதற்கு முன்பு அதன் காலில் சலங்கை கட்டி அதை ஆடப்பழக்கும் வழக்கம் இருந்தது. கோயிலுக்கு காணிக்கையாக வரும் மாடுகளை பொங்கல் விழா முடிந்த பின்னர் ஏலம் விடுவதுண்டு.

## தொன்மம்
காடாக இருந்த இப்பகுதியில் பசுமாடு ஒன்று தினமும் புற்று ஒன்றில் பாலைச் சொரிந்துவந்ததாம். மாட்டின் உரிமையாளர் கோபத்தில் மாட்டை விரட்டி புற்றை இடித்த பொழுது புற்றுக்குள் இருந்த திருமாலுக்கு அடிபட்டு குருதி வெளிப்பட்டதாம். இதைக் கண்டு பயந்த மக்கள் தங்கள் தெரியாமல் செய்த தவறை மன்னிகவேண்டினர். அவர்களை திருமாள் ஆட்கொண்டார். அதன்பிறகு அந்த இடத்தில் மக்கள் கோயில் கட்டி வழிபடத் தொடங்கினர். என்பது கோயில் குறித்த செவிவழி செய்தியாகும்.

## விழா
இக்கோயிலில், மாட்டுப் பொங்கல் தொடங்கி மூன்று நாட்களுக்குப் பெரும் விமரிசையாக `மாலாகோயில் திருவிழா’ என்ற பெயரில் கொண்டாப்படுகிறது. இது மால் வழிபாட்டோடு தொடர்புடைய ஆயிரம் ஆண்டுகால விழாவாக இருக்கக்கூடும் என்று ஆய்வாளர்கள் கருதுகிறார்கள்.

## குறிப்புகள்

பகுப்பு:திருப்பூர் மாவட்டத்திலுள்ள கிராமக் கோயில்கள்
முதலமைச்சரின் உதவி மையம் மற்றும் ஒருங்கிணைக்கப்பட்ட குறை தீர்வு மேலாண்மை திட்டம்

**முதலமைச்சரின் உதவி மையம் மற்றும் ஒருங்கிணைக்கப்பட்ட குறை தீர்வு மேலாண்மை திட்டம்**, தமிழக முதலமைச்சர் எடப்பாடி க. பழனிசாமி அவர்களால் 13 பிப்ரவரி 2021 அன்று துவக்கப்பட்டது.
 இத்திட்டத்தை தமிழ்நாடு அரசின் தகவல் தொழில் நுட்பவியல் துறை செயல்படுத்துகிறது. முதல் கட்டமாக, பொது மக்கள் தங்கள் குறைகளை, அரசுக்கு கட்டணமில்லா தொலைபேசி எண், **1100** வழியாக தெரிவிக்கும் வகையில், சென்னை, சோழிங்கநல்லூர், இராஜிவ்காந்தி சாலையில் நுாறு இருக்கைகளுடன், முதல்வரின் உதவி அழைப்பு மையம் உருவாக்கப்பட்டுள்ளது.

பொது மக்கள் தங்கள் குறைகளை காலை 7 மணி முதல் இரவு 10 மணி வரை இம்மையத்தை தொடர்பு கொண்டு தெரிவிக்கலாம். மேலும் CMHelpline.tnega.org மற்றும் cmhelpline@tn.gov.in போன்ற தமிழ்நாடு அரசின் இணையதளங்களில் மின்னஞ்சல் மூலம் பொதுமக்கள் தங்கள் குறைகளை இம்மையத்திற்கு தெரிவிக்கலாம். கூடுதலாக **CMHelpline Citizen** எனும், மொபைல் போன் செயலியை தரவிறக்கம் செய்தும் குறைகளை தெரிவிக்கலாம். இத்திட்டத்தில் பெறப்படும் பொதுமக்களின் மனுக்கள் மீது, உரிய நடவடிக்கை எடுக்கப்பட்டு, ஏற்பு, நிராகரிப்பு, மனுவின் தற்போதைய நிலை குறித்து குறுஞ்செய்திகள் வழியாக பொதுமக்களுக்கு தகவல் தெரிவிக்கப்படும்.  பெறப்படும் மனுக்கள் மீது எடுக்கப்பட்ட நடவடிக்கைககள் குறித்து முதல்- அமைச்சர், அரசு தலைமை செயலாளர் உள்ளிட்ட அனைத்து துறை அரசு செயலாளர்கள், துறை தலைவர்கள் மற்றும் சம்பந்தப்பட்ட மாவட்ட ஆட்சிததலைவர்கள் உரிய காலத்திற்குள் ஆய்வு மேற்கொள்ளப்படும்.

## வரலாறு
15.9.2020 அன்று தமிழக சட்டப்பேரவையில் சட்டப் பேரவை விதி எண் 110 கீழ் முதலமைச்சர் எடப்பாடி கே. பழனிசாமி, தமிழ்நாடு அரசு துறைகளின் கீழ் செயல்படும் எல்லா குறைதீர்ப்பு அமைப்புகளையும் ஒருங்கிணைத்து, குறைகள் விரைந்து களையப்படுவதை கண்காணிக்க ஒரு சிறப்பான அமைப்பு முறை தேவைப்படுகிறது என்பதால், பொதுமக்களின் குறைகளை உடனுக்குடன் பதிவு செய்து, அவற்றிற்கு தீர்வு காண, ஒரு குறைதீர்ப்பு மேலாண்மை திட்டம் அமைப்பதன் அவசியத்தை உணர்ந்து, **முதலமைச்சரின் உதவி மையம் மற்றும் ஒருங்கிணைக்கப்பட்ட குறைதீர்ப்பு மேலாண்மை திட்டம்** ஒன்றை அரசு செயல்படுத்த உள்ளது என அறிவித்தார்.

மேலும் பேசும் போது, மாவட்ட அளவில் அரசு அலுவலகங்களில் வாரந்தோறும் திங்கட்கிழமை அன்று நடைபெறும் பொதுமக்கள் குறை தீர்க்கும் நாள், மாவட் ஆட்சியர் அலுவலகத்தில் மாதாந்தோறும் நடைபெறும் மனுநீதி நாள், விவசாயிகள் மற்றும் மீனவர்கள் குறை தீர்க்கும் நாள், ஓய்வூதியதாரர்கள் குறை தீர்க்கும் நாள் போன்றவையும், மாநில அரசு அளவில் முதலமைச்சரின் தனிப்பிரிவு, அம்மா அழைப்பு மையம் போன்ற அமைப்புகளிலும் மனுக்கள் பெறப்பட்டு தீர்வுகள் காணப்படுகின்றன. இதனால் ஒரே நபர் பல்வேறு இடங்களில் மனுக்களை அளிக்கும் சூழல் ஏற்படுகிறது. ஒரே கோரிக்கை மனு மாவட்ட அளவிலும், மாநில அளவிலும் வழங்கப்படுவதையும் காண முடிகிறது. எனவே தமிழ்நாடு அரசுத்துறைகளின் கீழ் செயல்படும் எல்லாக் குறைதீர்ப்பு அமைப்புகளையும் ஒருங்கிணைத்து, குறைகள் விரைந்து களையப்படுவதைக் கண்காணிக்க ஒரு சிறப்பான அமைப்பு முறை தேவைப்படுகிறது. எனவே பொதுமக்களின் குறைகளை உடனுக்குடன் பதிவு செய்து அவற்றிற்கு தீர்வு காண ஒரு குறைதீர்ப்பு மேலாண்மை திட்டம் அமைப்பதன் அவசியத்தை உணர்ந்து 1100 தொலைபேசி சேவை அறிமுகப்படுத்தப்படும் என்று அறிவித்து இருந்தார்.

## மேற்கோள்கள்


பகுப்பு:தமிழ்நாடு அரசுத் திட்டங்கள்
செரிலிங்கம்பள்ளி

**செரிலிங்கம்பள்ளி** (Serilingampally) இலிங்கம்பள்ளி எனவும் அழைக்கப்படும் இது இந்திய மாநிலமான தெலங்காணாவின் ஐதராபாத்து நகரத்தின் வடமேற்கு பகுதியில் அமைந்துள்ள ஒரு முக்கிய புறநகர்ப் பகுதி ஆகும். இது ரங்காரெட்டி மாவட்டத்தில் செரிலிங்கம்பள்ளி வட்டத்தின் தலைமையகம் ஆகும். இதை பெருநகர ஐதராபாத்து மாநகராட்சி நிர்வகிக்கிறது. ஐதராபாத் தகவல் தொழில்நுட்பம் மற்றும் பொறியியல் ஆலோசனை நகரம் (ஹைடெக் சிட்டி), கச்சிபௌலி, நானகிராம்குடா, மணிகொண்டா, கோந்தாபூர் ஆகியவற்றுடன் அதன் அருகாமையில் இருப்பதால், அதிக எண்ணிக்கையிலான தகவல் தொழில்நுட்ப நிறுவனங்கள் இங்கு அமைந்துள்ளன. ஐதராபாத்து பல்கலைக்கழகமும் இங்கு அமைந்துள்ளது.

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, செரிலிங்கம்பள்ளியில் 32,642 வீடுகளைக் கொண்ட 153,364 மக்கள் தொகை இருந்தது. இந்த மக்கள் தொகையில் 79,225 ஆண்களும் 74,139 பெண்களும் உள்ளனர். 2001 மக்கள் தொகை கணக்கெடுப்பின்படி, இதன் சராசரி கல்வியறிவு விகிதம் 42% ஆகும். இது தேசிய சராசரியான 59.5% ஐ விடக் குறைவு: ஆண் கல்வியறிவு 42%, பெண் கல்வியறிவு 41% ஆகும். இதன் மக்கள் தொகையில் 11% 6 வயதுக்குட்பட்டவர்களாக இருக்கின்றனர் .

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
உரிமைப் போர்

**உரிமைப் போர்** (*Urimai Por*) என்பது 1998 ஆம் ஆண்டு வெளியான தமிழ் குற்றத் திரைப்படம் ஆகும். ராஜ ராஜேந்திரன் இயக்கிய  இப்படத்தில் அருண் பாண்டியன்,  ரஞ்சிதா ஆகியோர் முக்கிய கதாபாத்திரங்களில் நடித்துள்ளனர். ஆனந்தராஜ், மன்சூர் அலி கான், பொன்னம்பலம், அஜய் ரத்னம், வினு சக்ரவர்த்தி ஆகியோர் துணை வேடங்களில் நடித்தனர். சிவா பாலாஜி தயாரித்த இப்படத்ததிற்கு, தேவா இசை அமைத்தார். படம் 1998 அக்டோபர் 19 அன்று பல தீபாவளி திரைப்படங்களில் ஒன்றாக வெளியானது.

## கதை
கடன் சுறா பாலுவும் ( மன்சூர் அலி கான் )  அவனது கூட்டத்தினரும் கடன் பெற்ற தம்பதியிடம் கடன் பணத்தை வசூலிக்க வருவதுடன் படம் தொடங்குகிறது.  தங்களிடம் பணம் இல்லை என்று தம்பதியினர் கூறுகின்றனர். எனவே பாலு அந்த மனிதனைக் கொன்றுவிடுகிறான். மேலும் அவர்களது வீட்டில் இருந்த பெண்ணை (வர்ஷா) கொடூரமாக கற்பழிக்கின்றான். பின்னர் அந்த பெண் அருகிலுள்ள காவல் நிலையத்திற்கு ஓடிச் சென்று ஒரு காவலரின் துப்பாக்கி முனைக் கத்தியில் குத்திக்கொண்டு  தற்கொலை செய்து கொள்கிறாள். பின்னர் நேர்மையான உதவி காவல் ஆணையர் ராஜா யேசு முகமது ( அருண் பாண்டியன் ) கற்பழித்த பாலுவை பிடித்து கைது செய்கிறார். சில மணி நேரங்களில் ராஜா யேசு முகமதுவுக்கு அவரது மேலதிகாரிகளும் உள்ளூர் அரசியல்வாதிகளும் பாலுவை விடுவிக்குமாறு அழுத்தம் கொடுக்கிறனர். பாலுவின் வழக்கறிஞர்கள் அவரை சிறையில் இருந்து பிணையில் விடுவிக்கின்றனர். ராஜா யேசு முகமதுவை பழிவாங்குவதாக பாலு சபதம் செய்கிறான். பாலு, மார்த்தாண்டன் ( பொன்னம்பலம் ), ஜே.கே பி ( ஆனந்தராஜ் ) ஆகிய சகோதரர்கள் குற்றங்களைப் புரிவதை வாடிக்கையாக கொண்டவர்கள். இவர்களில் அண்ணனான ஜே.கே பி அவர்களில் மிகவும் ஆபத்தானவன். இந்த நிலையில் இவர்களுக்கும் ராஜா யேசு முகமதுவுக்கும் ஏற்படும் மோதல் என்ன ஆகிறது என்பதே கதையின் அடுத்தடுத்த பகுதிகளாகும்.

## நடிகர்கள்

*அருண் பாண்டியன் உதவி காவல் ஆணையர் ராஜா யேசு முகமதுவாக
*ரஞ்சிதா ரஞ்சியாக
*ஆனந்த் ராஜ் (நடிகர்) ஜே.கே பியாக
*மன்சூர் அலி கான் பாலுவாக
*பொன்னம்பலம் மார்தாண்டன்
*அஜய் ரத்னம்
*வினு சக்ரவர்த்தி
*லதா முதலமைச்சசராக
*சூரியகாந்த்
*சந்துரு சந்துருவாக
*கே. கே. சௌந்தர் சந்துருவின் தந்தையாக
*தாதா முத்துக்குமார் சத்தியசீலனாக
*அனுஜா சந்திராவாக
*வர்சா
*உசா பிரியா சந்துருவின் தாயாக
*ஜான் பாபு
*எஸ். என். சுரேந்தர் சிறப்புத் தோற்றத்தில்

## இசை
திரைப்பட பின்னணி இசை மற்றும் பாடல் ஆகியவற்றுக்கு திரைப்பட இசையமைப்பாளர் தேவா இசையமைத்தார். 1998 இல் வெளியான இந்த படத்தின் இசைப்பதிவில், காளிதாசன், பொன்னியின் செல்வன், அன்பு தீபன், சிவானந்தன் ஆகியோரால் எழுதப்பட்ட ஐந்து பாடல்கள் உள்ளன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
விலங்கு அறிவியல் ஆய்விதழ்

***விலங்கு அறிவியல் ஆய்விதழ்*** (*Animal Science Journal*) என்பது கால்நடை, பால்வளம், வேளாண்மை மற்றும் விலங்கு அறிவியலில் ஆராய்ச்சி கட்டுரைகளை உள்ளடக்கிய மாதாந்திர சகமதிப்பாய்வு செய்யப்பட்ட அறிவியல் ஆய்வு இதழாகும் . இந்த ஆய்விதழ் 1930இல் நிறுவப்பட்டு, யப்பானிய விலங்கு அறிவியல் சங்கத்தின் சார்பாக ஜான் விலே & சன்ஸ், இன்க் வெளியிடப்படுகிறது. மசாஹிரோ சடோஹ் (தேசிய கால்நடை மற்றும் புல்வெளி அறிவியல் நிறுவனம்) முதன்மை தொகுப்பாசிரியர் ஆவார்.

## சுருக்கம் மற்றும் அட்டவணைப்படுத்தல்
கீழ்க்கண்ட தரவைப்பகங்களில் விலங்கு அறிவியல் ஆய்விதழ்களில் வெளியிடப்படும் ஆய்வுக்கட்டுரைகளின் சுருக்கம் அட்டவணைப்படுத்தப்படுகிறது.

ஆய்வு மேற்கோள் அறிக்கைகளின்படி, விலங்கு அறிவியல் ஆய்விதழின் 2019இன் தாக்க காரணி 1.399 ஐக் கொண்டுள்ளது.

## குறிப்புகள்

## வெளி இணைப்புகள்

* 

பகுப்பு:ஆங்கில அறிவியல் ஆய்விதழ்கள்
பகுப்பு:விலங்கியல் ஆய்விதழ்கள்
புருக்கேசியா நானா

***புருக்கேசியா நானா,*** என்றும் **நானோ பச்சோந்தி** என அழைக்கப்படுவது  பச்சோந்தியில் ஒரு வகைச் சிற்றினமாகும். இது வடக்கு மடகாசுகரில் உள்ள மோண்டேன் மழைக்காடுகளில் மட்டுமே காணப்படும் உலகின் மிகச் சிறிய ஊர்வனவாம். இந்தச் சிற்றினம் குறித்து 2021இல் முதன்முதலாக விவரிக்கப்பட்டது. பழுப்பு நிறமான இந்த பச்சோந்தியின் முதிர்ந்த ஆணின் மொத்த நீளம் 22 மி.மீட்டரும், பெண்ணின் நீளம் 29 மி.மீட்டர் ஆகும். மற்ற பச்சோந்திகளைப் போலல்லாமல், *புரூக்கேசியா நானா* வண்ணங்களை மாற்றாமலும் காட்டில் உள்ள மரங்களில் வாழாமலும், வனங்களின் தளத்தை விரும்புகிறது. மற்ற *புரூக்கேசியா* பேரினத்தின் சிற்றினங்களைப் போல, பெண்களும் பொதுவாக ஆண்களை விட பெரியவை. மற்ற முதுகெலும்பிகள் முதிர்ச்சியடையும் போது இவை ஏன் சிறியதாக இருக்கிறது என்பது ஒரு மர்மமாகும்.

வடக்கு மடகாசுகரில் உள்ள சோராட்டா மாசிபில் மழைக்காடுகளில் 2021ஆம் ஆண்டில் ஹெர்பெட்டாலஜிஸ்ட் ஃபிராங்க் கிளா மற்றும் பிற ஜெர்மன் ஆராய்ச்சியாளர்கள் இந்த இனத்தைக் கண்டுபிடித்தனர். மடகாஸ்கரில் காடழிப்பு காரணமாக இனங்கள் அழியும் ஆபத்தில் உள்ளன என்று தெரிகிறது.

## மேற்கோள்கள்

பகுப்பு:ஊர்வன
பகுப்பு:மடகாசுக்கர் ஊர்வன
மைரோபிசு

***மைரோபிசு*** என்பது பாம்புகளின் பேரினம் ஆகும். இந்தப் பேரினம் கோமலொபிசிடே குடும்பத்தின் கீழ் உள்ளது.

## சிற்றினங்கள்

* மைரோபிசு பென்னெட்டி (கிரே, 1842)
* மைரோபிசு சினென்சிஸ் (கிரே, 1842)

## மேற்கோள்கள்

பகுப்பு:பாம்புகள்
அக்ரிகோலா

**அக்ரிகோலா** (**AGRIC**ultural **O**n**L**ine **A**ccess) என்பது அமெரிக்காவின் வேளாண்மைத் துறையின் தேசிய வேளாண் நூலகத்தால் உருவாக்கப்பட்டுப் பராமரிக்கப்படும் ஒரு நிகழ்நிலை தரவுத்தளமாகும் .

இந்த தரவுத்தளம் அமெரிக்காவின் தேசிய வேளாண் நூலகத்தின் சேகரிப்புக்கான அட்டவணை மற்றும் குறியீடாகச் செயல்படுகிறது. இது விவசாயம் மற்றும் அதனுடன் தொடர்புடைய துறைகள் பற்றிய தகவல்களைப் பொதுமக்களுக்கு வழங்குகிறது.

## வாய்ப்பு
"விலங்கு மற்றும் கால்நடை அறிவியல், பூச்சியியல், தாவர அறிவியல், வனவியல், மீன் வளர்ப்பு மற்றும் மீன்வளம், விவசாயம் மற்றும் விவசாய முறைகள், விவசாய பொருளாதாரம், விரிவாக்கம் மற்றும் கல்வி, உணவு மற்றும் மனித ஊட்டச்சத்து, மற்றும் பூமி மற்றும் சுற்றுச்சூழல் அறிவியல்" ஆகிய துறைகளில் வெளியிடப்படும் ஆய்வுச்சுருக்கங்களின் ஆய்வுச்சுருக்க அட்டவணையினை செயல்படுத்துகிறது. தேசிய வேளாண் நூலக சொற்களஞ்சியம் மற்றும் சொற்களஞ்சியம் ஆகியவற்றின் சொற்களைப் பயன்படுத்தி இவை பொருட்கள் குறியிடப்படுகின்றன. 

### பப்ஆக்
இதனுடன், தொடர்புடைய தரவுத்தளம், **பப்ஆக்**, 2015இல் வெளியிடப்பட்டது. மேலும் யுஎஸ்டிஏ விஞ்ஞானிகளிடமிருந்து முழு உரை வெளியீடுகளிலும், சில பத்திரிகை ஆய்வுவெளியிடுகளிலும் கவனம் செலுத்துகிறது.  விவசாயிகள், விஞ்ஞானிகள், அறிஞர்கள், மாணவர்கள் மற்றும் பொது மக்கள் உட்படப் பரந்த அளவிலான பயனர்களுக்காக பப்ஆக் வடிவமைக்கப்பட்டுள்ளது. 

அக்ரிகோலாவிற்கும் பப்அக்கும் இடையிலான வேறுபாடுகள் பின்வருமாறு:

::: "அக்ரிகோலா தேசிய வேளாண் நூலகத்தின் பொது பட்டியலாகச் செயல்படுகிறது. இது நூலகத்தின் அனைத்து இருப்புகளுக்கும் பதிவுகளைக் கொண்டுள்ளது. இது பப்ஆக் போன்ற கட்டுரைகளுக்கான மேற்கோள்களையும் கொண்டுள்ளது. வேளாண் அறிவியலுக்கு மதிப்புமிக்கது மற்றும் பொருத்தமானது என்றாலும், மதிப்பாய்வு செய்யப்பட்ட பத்திரிகை கட்டுரைகள் அல்லாத பல பொருட்களுக்கான மேற்கோள்களையும் அக்ரிகோலா கொண்டுள்ளது. மேலும், அக்ரிகோலாவிற்கு வேறு இடைமுகம் உள்ளது. எனவே, இரண்டு வளங்களுக்கிடையில் சில ஒன்றுடன் ஒன்று இருக்கும்போது, அவை குறிப்பிடத்தக்க வழிகளில் வேறுபடுகின்றன. அக்ரிகோலாவை அகற்ற எந்த திட்டமும் இல்லை." 

## மேலும் காண்க

* கல்வி தரவுத்தளங்கள் மற்றும் தேடுபொறிகளின் பட்டியல்
* கல்வி இதழ்களின் பட்டியல்கள்
* திறந்த அணுகல் பத்திரிகைகளின் பட்டியல்
* அறிவியல் பத்திரிகைகளின் பட்டியல்
* கூகிள் ஸ்காலர்

## மேற்கோள்கள்

## வெளி இணைப்புகள்

* அதிகாரப்பூர்வ '''AGRICOLA''' வலைத்தளம் 
* அதிகாரப்பூர்வ பப்ஆக் வலைத்தளம்

பகுப்பு:தரவுத்தளங்கள்
சீனா தண்ணீர் பாம்பு

**சீன தண்ணீர் பாம்பு** (*Chinese water snake*), **சீன மென்மையான தண்ணீர் பாம்பு,** **சீன சேற்று பாம்பு** அல்லது **சீன நெல் வயல் பாம்பு** *(என்கைடிரிசு சைனென்சிசு* அல்லது *மைரோபிசு சைனென்சிசு)* மென்மையான நச்சுத் தன்மையுடைய பின்புற நச்சுப்பல்லுடைய ஆசியாவில் மட்டுமே காணப்படும் பாம்பு ஆகும்.

## புவியியல் வரம்பு
சீனா, தைவான் மற்றும் வியட்நாமில் *என்ஹைட்ரிசு சினென்சிசு* காணப்படுகிறது.

## வாழ்விடம்
பொதுவான பெயர் குறிப்பிடுவது போல, சீன தண்ணீர் பாம்பு நீர் வாழ் உயிரினமாகும். இது மீன் குளங்கள் மற்றும் நெல் வயல் போன்ற மனிதனால் மாற்றப்பட்ட நீர் சூழல்களில் காணப்படும்.

## பாதுகாப்பு நிலை
*என்கைடிரிசு சைனென்சிசு* பொதுவானதாகக் கருதப்படுகிறது. இது தைவானில் குறைந்த எண்ணிக்கையில் காணப்படுவதால் பாதுகாக்கப்படுகிறது.

## விளக்கம்
*என்கைடிரிசு சைனென்சிசு* என்பது  மொத்த நீளமுடைய (வால் உட்பட) ஒரு சிறிய பாம்பு ஆகும்.

## உணவு
சீன நீர்ப் பாம்பு பொதுவாக மீன் மற்றும் நீல நீர் வாழ்வனவற்றை உண்ணுகிறது.

## வணிக பயன்பாடு
*என்கைடிரிசு சைனென்சிசு* உணவு மற்றும் தோல்களுக்காக அதிக அளவி பிடிக்கப்படுகிறது. ஆனால் இது மக்களை அச்சுறுத்துவதாகக் கருதப்படவில்லை.

## மருத்துவ பயன்பாடு
*என்கைடிரிசு சைனென்சிசு* நாட்டுப்புற மருத்துவத்தில் பயன்படுத்தப்படுகிறது. இது பொதுவாகச் சீன பாம்பு எண்ணெய் உற்பத்தியில் பயன்படுத்தப்படுகிறது. காய்ச்சல், மூட்டு வலி, தலைவலி போன்ற வியாதிகளுக்கான சிகிச்சையில் இது பயன்படுகிறது.

## மேற்கோள்கள்

## மேலும் படிக்க

* பவுலங்கர், ஜிஏ (1896). *பிரித்தானிய அருங்காட்சியகத்தில் பாம்புகளின் பட்டியல் (இயற்கை வரலாறு).* *தொகுதி III., கொலூப்ரிட் (ஓபிஸ்டோகிளிஃப் மற்றும் புரோட்டரோகிளிஃப்) ஆகியவற்றைக் கொண்டுள்ளது.* *.* *.* லண்டன்: பிரித்தானிய அருங்காட்சியகத்தின் அறங்காவலர்கள் (இயற்கை வரலாறு). (டெய்லர் மற்றும் பிரான்சிஸ், அச்சுப்பொறிகள்). xiv + 727 பக். + தட்டுகள் I-XXV. ( *ஹைப்சிரினா சினென்சிஸ்*, பக்.&nbsp;8–9 + தட்டு I, புள்ளிவிவரங்கள் 2 & 2 அ).
* பிராண்ட்ஸ், எஸ்.ஜே (தொகு) (1989-2006). *சிஸ்டமா நேச்சுரே 2000.* *வகைபிரித்தல்* . ஆம்ஸ்டர்டாம், நெதர்லாந்து: யுனிவர்சல் வகைபிரித்தல் சேவைகள்.
* கிரே, ஜே.இ (1842). நீர் பாம்புகளின் மோனோகிராஃபிக் சுருக்கம் அல்லது குடும்பம் H YDRIDÆ . *விலங்கியல் இதர* **1842** : 59-68. ( *ஹைப்சிரினா சினென்சிஸ்*, புதிய இனங்கள், ப.&nbsp;66).
* குந்தர், ஏ.சி.எல்.ஜி (1864). பி*ரிட்டிஷ் இந்தியாவின் ஊர்வன.* லண்டன்: ரே சொசைட்டி. (டெய்லர் மற்றும் பிரான்சிஸ், அச்சுப்பொறிகள்). xxvii + 452 பக். + தட்டுகள் I-XXVI. (*ஹைப்சிரினா சினென்சிஸ்*, ப.&nbsp;283).
* குமார், ஏபி; சாண்டர்ஸ், கே.எல்; ஜார்ஜ், எஸ் .; மர்பி, ஜே.சி (2012). *யூரோஸ்டஸ் டஸ்ஸுமீரி* மற்றும் *ஹைப்சிரினா சினென்சிஸ்* (ரெப்டிலியா, *ஸ்குவாமாட்டா*, *சர்ப்பங்கள்* ) நிலை: ஹோமலோப்சிட் பாம்புகளில் உப்பு சகிப்புத்தன்மையின் தோற்றம் குறித்த கருத்துகளுடன். *சிஸ்டமேடிக்ஸ் மற்றும் பல்லுயிர்* **10** (4): 479-489. ( *மைரோபிஸ் சினென்சிஸ்*, புதிய சேர்க்கை).
* ஸ்மித், எம்.ஏ (1943). *பிரித்தானியாவின் இந்தியா, இலங்கை மற்றும் பர்மாவின் விலங்கினங்கள், இந்தோ-சீன துணை பிராந்தியத்தின் முழு பகுதியையும் உள்ளடக்கியது.* *ரெப்டிலியா மற்றும் ஆம்பிபியா.* *தொகுதி.* *III.* *&#x2014; பாம்புகள்.* லண்டன்: இந்திய வெளியுறவுத்துறை செயலாளர். (டெய்லர் மற்றும் பிரான்சிஸ், அச்சுப்பொறிகள்). xii + 583 பக். ( *என்ஹைட்ரிஸ் சினென்சிஸ்*, ப.&nbsp;387).

பகுப்பு:Articles with 'species' microformats
பகுப்பு:பாம்புகள்
சந்தையில் மாட்டு வணிகம்

**சந்தையில் மாட்டு வணிகம்** என்பது வாரச் சந்தையில் மாடுகளை வாங்குதல் விற்றல் ஆகியவற்றைக் குறிப்பது ஆகும். இந்த வணிகமானது தமிழ்நாட்டில் சில கோயில் திருவிழாக்களை ஒட்டி ஆண்டுக்கு ஒரு முறை நடத்தப்படும் கால்நடை சந்தைகளிலும் நடத்தப்படுகிறது. 

மாடுகளை அதன் நிறம், கொம்பு, சுழி, பல் எனப் பலவற்றையும் பார்த்துத்தான் ஒருவர் சந்தையில்  வாங்குவார். அதைப் பொறுத்து விலையும் மாறுபடும். மாட்டுச் சந்தைகளில் மாட்டுத் தரகர்கள் பலர் இருப்பார்கள். அவர்கள் மாடுகளை வாங்குபவர்களுக்கும், விற்ப்பவர்களுக்கும் இடையில் தரகராக இருந்து பேசி முடிப்பர். சந்தையில் மாடுகளை விலை பேசும்போது அது மற்றவர்களுக்கு தெரியக்கூடாது என்பதற்காக குழுவுக் குறி, கையசைப்பு போன்றவை மூலம் விலை பேசுவர்.  பெரும்பாலும் மேல் துண்டை எடுத்து இருவரது கைகளையும் முடியபடி கை விரல்களைக் கொண்டு விலை பேசுவர். மாட்டின் தரத்தைப் பொறுத்து விலை மாறும். தரகர் ஐந்து விரல்களை ஒன்றாக பிடித்தால் ஐந்தாயிரம் என்று பொருள். மோதிர விரலையும் சுண்டு விரலையும் சேர்த்து பிடித்தால் ஏழாயிரம் என்று பொருள். ஐந்து விரல்களையும் இருமுறை அழுதிப் பிடித்தால் பத்தாயிரம் என்று பொருள். இவ்வாறு பலவகையில் குழுவுக் குறிகளை தரகர்கள் பயன்படுத்துவர். மேலும் இந்த வணிகத்தில் பரிபாசை சொற்களும் பயன்படுத்துவதுண்டு. பரிபாசை சொற்களும் அதன் மதிப்பும் பின்வருமாறு; சலகம் = 25,  முறி = 250, வாச்சி = 1000, காளை = 2000, தொழுவு = 3000, பனை =  4000, தட்டை = 5000, பொருத்து = 6000, சூழி = 7000, வழு = 8000, தாயம் = 9000, தூருவம் 10000 என்பவையாகும் இந்தச் சொற்களில் பெரியமதிப்பையும் சிறிய மதிப்பையும் சேர்த்து பேசி தொகைகளை கூட்டி குறைப்பர் காட்டாக வழு முறி என்றால் 8250 என்பது பொருளாகும்.  

## குறிப்புகள்

பகுப்பு:சந்தைகள்
சலீம் அலியின் பழந்தின்னி வௌவால்

**சலீம் அலி பழந்தின்னி வௌவால்** (*Salim Ali's fruit bat*)(*லேட்டிடென்சு சலிமலீ*) என்பது வௌவால் சிற்றினங்களில் அரிதான ஒன்றாகும். *லேட்டிடென்சு* ஒற்றைச் சிற்றினம் கொண்ட பேரினமாகும். 1948ஆம் ஆண்டில் தென்னிந்தியாவின் தமிழ்நாட்டின் தேனி மாவட்டத்தின் மேற்குத் தொடர்ச்சி மலைகளில் உள்ள உயர் அலை அலையான மலைகளில் தாவர உற்பத்தியாளரும் இயற்கை ஆர்வலருமான அங்கசு அட்டன் இதை முதன்முதலில் சேகரித்தார். முதலில் ஒரு குறுகிய மூக்கு பழந்தின்னி வௌவால் (*சினோப்டெரசு*) என்று தவறாக அடையாளம் காணப்பட்டது. ஆனால் கிட்டி தொங்லாங்யா என்பவர் புதிய சிற்றினமாக இதனை விவரித்தார். பின்னர் 1972-ல் இந்திய பறவையியலாளர் சலீம் அலி அவர்களின் நினைவாகப் பெயர்மாற்றம் செய்யப்பட்டது.

## விளக்கம்
நடுத்தர அளவு நீளமும் வெளிப்புற வால் இல்லாமலும் காணப்படுகிறது. முட்டை வடிவ காதுகள் வட்டமான காது முனைகளுடன், பழுப்பு நிற மயிர்களால் மூடப்பட்ட தலையுடையது. அடிப்பகுதி வெளிர் சாம்பல்-பழுப்பு நிறத்திலும் முடிகளற்ற பழுப்பு நிற இறக்கை சவ்வும் (பெட்டாஜியம்) கொண்டது. இது பதினைந்து அண்ண முகடுகளைக் கொண்டுள்ளது. நீண்ட குறுகிய ராடுட்ரமும், அண்ணம் மிக நீண்டது குறிப்பாக பிந்தைய பல் பகுதியில் காணப்படும். கண்விழியினைச் சுற்றிய  இல்லை. வெட்டுப் பற்கள் 1 இணை உள்ளன. முதல் முன் கடவாய் பற்கள் மிகச் சிறியவை. இவற்றின் மேற்பகுதியில் உள்ள கீறல்கள் வெட்டுப் பற்களைவிடச் நீளமானது. இதன் உடல் நீளம் 10 செ.மீ. ஆகும். பின் கால் 0.8–1.5&nbsp;செ.மீ, முன்கை 6.6&nbsp;செ.மீ. நீளமுடையது

இந்த வௌவால்கள் *[[ருத்திராட்சம்|எலியோகார்பசு ஒப்லாங்கசு]]* *([[ருத்திராட்சம்]]* அல்லது மணி மரம்) மற்றும் அத்தி வகைகளான *பைக்கசு குளுமேரேட்டா* (கொத்து அத்தி), *பைக்கசு மாக்ரோகார்பா* (இந்திய லாரெல் அத்தி) மற்றும் *பைக்கசு பெடோமி* ஆகியவற்றின் புதிய பழங்களைச் சாப்பிடுவது கவனிக்கப்பட்டது.

## பரவல்
சலீம் அலி பழந்தின்னிவௌவால் மேற்குத் தொடர்ச்சி மலையில் உள்ள, ஆனைமலை மலைத்தொடரில் 750 மீட்டர் உயரத்தில் சேகரிக்கப்பட்டது.

2002ஆம் ஆண்டில் இந்திய அரசாங்கம் *வூரோட்டனின்* தனித்த-வால் வௌவால் (*ஓட்டோமொப்சு வூரோடோனி*) மற்றும் சலீம் அலியின் பழந்தின்னிவௌவால் (*லேட்டிடென்சு சலிமலீ*) ஆகியவற்றை வனவிலங்கு பாதுகாப்புச் சட்டத்தின் அட்டவணை I-ல் *சேர்த்தது.* இதன் மூலம் இந்த இரண்டு உயிரினங்களும் மிக உயர்ந்த பாதுகாப்பு பெறுகிறது. இந்தியாவில் உள்ள மற்ற 112 வகை வௌவால்கள் பாதிக்கப்படவில்லை.

## பாதுகாப்பு
சலீம் அலியின் பழந்தின்னிவௌவால் 1996-ல் மிக அருகிய இனமாக பட்டியலிடப்பட்டது. மேலும் இது 2004 முதல் அருகிய இனமாக கருதப்படுகிறது. இந்த பெயருக்கான அளவுகோல்களை இது பூர்த்தி செய்கிறது, ஏனெனில் இவை 1000க்கும் குறைந்த எண்ணிக்கையிலே காணப்படுகிறது. கூடுதலாக. வேட்டையாடுதல், வாழிட குகைகளின் இழப்பு, காடழிப்பு காரணமாக 2032ஆம் ஆண்டில் இதன் எண்ணிக்கை மேலும் 20% சுருங்கக்கூடும் என்று எதிர்பார்க்கப்படுகிறது.

## மேற்கோள்கள்

பகுப்பு:Articles with 'species' microformats
பகுப்பு:இந்தியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:வௌவால்கள்
ஒற்றன்

***ஒற்றன்*** (*Ottran*) என்பது 2003 ஆம் ஆண்டு வெளியான இந்திய தமிழ்  உளவுப்புனைவு திரைப்படமாகும். இப்படத்தில்  அர்ஜுன், சிம்ரன், மனோரமா, வடிவேலு, தேஜாஸ்ரீ, சரத் பாபு ஆகியோர் நடித்தனர். இளங்கண்ணன் இயக்கிய இப்படத்திற்கு பிரவீண் மணி  இசையமைத்துள்ளார். இப்படம் தெலுங்கில் *கூடாச்சாரி நம்பர் 1* என்ற பெயரில் வெளியிடப்பட்டது.

## கதை
கார்த்திக் ( அர்ஜுன் ) ஒரு  ரா உள்ளவாளி, அவர் நாட்டை சீர்குலைக்க விரும்பும் ஒரு தேச விரோத குழுவின் பாதையில் குறுக்கிடுகிறார். புதுதில்லியில் தனது தாயுடன் ( மனோரமா ) ஒரு அரண்மனை வீட்டில் வசித்து வருகிறார். பாராளுமன்றம், கோயில் போன்றவற்றின் மீது தாக்குதல் நடத்தலின் பின்னணியில் உள்ள பயங்கரவாதியான நாப் அலி சென்னை காவல்துறையின் கட்டுப்பாட்டில் உள்ளார். அலியை நீதிமன்றத்திற்கு அழைத்து வரும் பொறுப்பு காவல்துறையின் ஐ.ஜி ( சரத் பாபு ) அவர்களிடம் உள்ளது. அவருக்கு  சுதா ( சிம்ரன் ), ஷியாம் கணேஷ் என்ற பிள்ளைகள் உண்டு.

இந்நிலையில் அலியின் சகாக்கள் சுதாவை கடத்தி, மூன்று பயங்கரவாதிகளை அவர்களது வீட்டிற்கு அழைத்து வந்து தங்க இடம் கொடுக்க அவரது சகோதரரை அச்சுறுத்துகிறார்கள். எனவே அவர் அவர்களை தனது நண்பர்களாக அறிமுகப்படுத்தி தனது தந்தையின் உத்தியோகபூர்வ பங்களாவில் தங்ஙவைக்க வேண்டிய கட்டாயத்திற்கு ஆளாகிறார்.

கார்த்திக் சுதாவை பயங்கரவாதியிடமிருந்து காப்பாற்றி, அலியை மீட்டு மாநிலத்தில் வகுப்புக் கலவரத்தை உருவாக்க திட்டமிட்டுள்ள ஐ.எஸ்.ஐ சதியை முறியடிக்க சென்னை வருகிறார். கார்த்திக் அவர்களை எப்படி முறியடிக்கிறார் என்பது படத்தின் எஞ்சிய பகுதியாகும்.

## நடிகர்கள்

*அர்ஜுன் - உளவாளி கார்த்திக்
*சிம்ரன் - சுதா
*சூர்யா - டவர்
*சரத் பாபு - மானிக்கவேல் (இ.கா.ப) 
*வடிவேலு (நடிகர்) - மாடசாமி
*மனோரமா - கார்த்திக்கின் தாய்
*அம்பிகா - சுதாவின் தாய்
*கௌரவ் சோப்ரா - காசி பாபா
*அரி நாயர் - தீவிரவாதி
*ரியாஸ் கான் - பீர் முகமது
*அஜய் ரத்னம் - எஸ்.பி. சரண் (இ.கா.ப) 
*பிரமீட் நடராஜன் - குமாரசாமி
*சிட்டி பாபு - திருமணத் தரகர்
*தேஜாஸ்ரீ
*மகாநதி சங்கர்
*அனு மோகன்
*சியாம் கணேஷ்
*சிங்கமுத்து
*ராஜீவ் - காவல் ஆணையர் இராஜசேகர் (இ.கா.ப) 
*சத்யபிரகாஷ்
*ஏம்நாத் இராவண்
*தர்மேஷ்
*விமல் ராஜ் - சிறைக் கண்காணிப்பாளர்
*சித்ரா
*விசால்
*சத்திஷ்
*அம்பரிஷ்
*பீர் முகமது
*பேபி ராணி

## தயாரிப்பு
அர்ஜுன் இயக்கிய *[[ஏழுமலை (திரைப்படம்)|ஏழுசமலை]]* வெற்றிக்குப் பிறகு, அர்ஜுன்- *சிம்ரான்* இணை *ஒற்றன்*  படத்தில் இசைந்து நடித்தனர். இப்படத்தை இயக்குராக அறிமுகமான இளங்கண்ணன் இயக்குநர் ஷங்கரிடம் பயிற்சி பெற்றவராவார். அர்ஜுன் இந்த படத்தில் ஒரு ரகசிய உளவாளியாக நடித்தார், இது அவருக்கு போதுமான சண்டைக் காட்சிகளுக்கு வாய்ப்பு இருந்தது. சென்னையில் நாற்பது நாள் திட்டமிட்ட படப்பிடிப்பு தொடங்கியது.

## இசை
*ஒற்றனில்* இடம்பெற்ற ஆறு பாடல்களுக்கும் பிரவீண் மணி இசையமைத்தார்.

*"ஏ தித்திப்பே" – கார்த்திக், சுசித்ரா
*"ஒரு பார்வை" – ஸ்ரீநிவாஸ், சுஜாதா
*"சின்ன வீடா" – மாணிக்க விநாயகம், ஸ்ரீலேகா பார்த்தசாரதி
*"கிச்சு கிச்சு" – சங்கர் மகாதேவன், லாவன்யா
*"உட்டாலங்கடி" – மாணிக்க விநாயகம்
*"என் கனவே" – ஸ்ரீநிவாஸ், சுஜாதா
## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
வெட்டுப்பல்

**வெட்டுப்பற்கள்** (*Incisors*) (லத்தீன் *இன்சிடெரிலிருந்து*, "வெட்டுவதற்கு") என்பது பெரும்பாலான பாலூட்டிகளில் இருக்கும் முன் பற்கள் ஆகும். இவை மேல் மற்றும் கீழ்த் தாடையில் அமைந்துள்ளன. மனிதர்களுக்கு மொத்தம் எட்டு (ஒவ்வொரு பக்கத்திலும் இரண்டு, மேல் மற்றும் கீழ்) உள்ளன. ஓப்போசமில் 18-ம் நல்லங்கில் எதுவும் இல்லாமல் உள்ளது.

## அமைப்பு
வயதுவந்த மனிதர்களுக்கு பொதுவாக எட்டு வெட்டும் பற்கள் உள்ளன. நான்கு வகைகள் உள்ளன, வகைக்கு இரண்டு என உள்ளன.

* மேல்தாடை மத்திய வெட்டுப்பல் (மேல் தாடை, உதடுகளின் மையத்திற்கு மிக அருகில்)
* மேல்தாடை பக்கவாட்டு வெட்டு (மேல் தாடை, மேக்சில்லரி மத்திய வெட்டுக்கு அருகில்)
* கீழ்தாடை மத்திய வெட்டுப்பல் (கீழ் தாடை, உதடுகளின் மையத்திற்கு மிக அருகில்)
* கீழ்தாடை பக்கவாட்டு வெட்டு (கீழ் தாடை, மண்டிபுலர் மத்திய வெட்டுக்கு அருகில்)

குழந்தைகள் முழுமையாக (முதன்மை பற்கள்) எட்டு வெட்டுப்பற்களைக் கொண்டுள்ளனர். இவை நிரந்தர பற்களைப் போலவே பெயரிடப்பட்டுள்ளன. பல் வளர்ச்சியினைப் பொருத்து பூஜ்ஜியத்திலிருந்து எட்டு வெட்டுப்பற்கள் வரை காணப்படும். பொதுவாக, கீழ் தாடை மதிய வெட்டுப்பல் முதலில் தோன்றும், அதன்பிறகு மேல்தாடை மத்திய வெட்டுப்பற்களும், கீழ்தாடை பக்கவாட்டு வெட்டுப்பற்கள் மற்றும் இறுதியாக மேல்தாடை பக்கவாட்டுகள் தோன்றும். இதன் பின்னர் மீதமுள்ள பாற்பற்கள் தோன்றும்.

முதல் கடவாய் பற்களைத் தவிர, தோன்றும் வெட்டுப்பற்கள் நிரந்தர பற்கள் ஆகும் இவை பாற்பற்கள் தோன்றும் வரிசையிலே தோன்றுகின்றன.

### பிற விலங்குகள்
மற்ற விலங்குகளில், வெட்டுப்பற்களின் எண்ணிக்கை இனத்திற்கு இனம் வேறுபடுகிறது. ஓப்போசமில் 18 உள்ளன, அதேசமயம் நல்லங்கில் எதுவும் இல்லை. பூனைகள், நாய்கள், நரிகள், பன்றிகள் மற்றும் குதிரைகளில் பன்னிரண்டு பற்கள் உள்ளன. கொறித்துண்ணிகளில் நான்கு உள்ளன. முயல்கள் மற்றும் லாகோமார்ப்ஸ் (ஒரு காலத்தில் கொறித்துண்ணிகளாகக் கருதப்பட்டன) ஆறு பற்களில்-ஒரு இணை சிறிய பற்களுடன் காணப்படுகிறது. இச்சிறிய பற்கள் "முளை" என்று அழைக்கப்படுகின்றன. இவை முன்புற இணைக்குப் பின்னால் அமைந்துள்ளது. சிவப்பு இறைச்சி போன்ற கடினமான உணவினைக் கடிக்க வெட்டும் பற்கள் பயன்படுத்தப்படுகின்றன.

கால்நடைகள் (பசுக்கள், காளைகள் போன்றவை) மேல் தாடையில் வெட்டும்பற்கள் எதுவும் இல்லை, ஆனால் மொத்தம் ஆறு பற்கள் கீழ் தாடையில் உள்ளன.

## செயல்பாடு
பூனைகளில், வெட்டும்பற்கள் சிறியவை; இறைச்சியைக் கடிக்க கோரைப் பற்கள்கள் மற்றும் கார்னசியல்களுடன் இணைந்து செயல்படுகிறது . யானைகளில், மேல் வெட்டுப்பற்கள் வளைந்த தந்தங்களாக மாறியுள்ளன (தந்தமூக்குத் திமிங்கலம் போலல்லாமல், இது நேரான மற்றும் முறுக்கப்பட்ட தந்தமாக உருவாகும்). கொறித்துண்ணிகளின் கீறல்கள் வாழ்நாள் முழுவதும் வளர்கின்றன. மேலும் அவை கடிக்கும்போது உதிர்ந்துவிடுகின்றன. மனிதர்களில், வெட்டும் பற்கள் உணவுத் துண்டுகளை துண்டிக்க உதவுகின்றன, அதே போல் மற்ற உணவுப் பொருட்களை பிடிக்கவும் உதவுகின்றன.

## கூடுதல் படங்கள்

படிமம்:3D Medical Animation Still Showing Types of Teeth.jpg|வயதுவந்த மனிதனில் வெட்டுப்பற்களின் அமைவு (மஞ்சள் நிறம்)
படிமம்:Illu mouth.jpg|வாய் (வாய்வழி)
படிமம்:Gray157.png|இடது மாக்ஸில்லா. வெளிப்புற மேற்பரப்பு.
படிமம்:Gray187.png|மண்டை ஓட்டின் அடிப்படை. தாழ்வான மேற்பரப்பு.


## மேலும் காண்க

* கோரை பல்
* அரைவைப்பல்
* முன் அரைவைப்பல்
* திணி வடிவ கீறல்கள்

## மேற்கோள்கள்

## வெளி இணைப்புகள்

* 

பகுப்பு:உடல் உறுப்புக்கள்
பகுப்பு:பல் மருத்துவம்
நதிக்கரையினிலே

**நதிக்கரையினிலே** (*Nadhi Karaiyinile*) என்பது 2003ஆம் ஆண்டு வெளியான தமிழ் நாடகத் திரைப்படம் ஆகும்.  பொன்வண்ணன் எழுதி இயக்கிய இப்படமானது. துவக்கத்தில் சர்வதேச திரைப்பட விழாக்களில் **ஜமீலா** என்ற பெயரில் வெளியானது. இப்படத்தில் சுவலட்சுமி, ராசன் பி. தேவ், ராம்ஜி ஆகியோர் முக்கிய வேடங்களில் நடித்தனர். இப்படத்திற்கான இசையை சிற்பி மேற்கொண்டார். பல தாமதங்களுக்குப் பிறகு, 2003 நவம்பரில் படம் நேர்மறையான விமர்சனங்களுடன் வெளியானது.

## நடிகர்கள்

* சுவலட்சுமி - ஜமீலா 
* ராசன் பி. தேவ் - முகமது கான்
* இராம்ஜி - நசீர்
* கொச்சி ஹனீஃபா
* அஜய் ரத்னம்
* சாந்தி வில்லியம்ஸ்
* ஆர். சி. சக்தி

## தயாரிப்பு
பொன்னண்ணன் இரண்டாவதாக இயக்கியது *ஜமீலா* (2003) ஆகும். இப்படத்தில், சுவலட்சுமி, ராசன் பி. தேவ், ராம்ஜி ஆகியோர் நடித்துள்ளனர். கீழ்ப்படிந்து நடக்கூடிய ஒரு பெண்ணின் வாழ்க்கையை அழிக்கும் இரண்டு ஆண்களுக்கு இடையிலான தன்முனைப்பு மோதலை இப்படத்தின் கதையாகும். எழுத்தாளர் சாரா அபூபாக்கரின் புதினத்தால் ஈர்க்கப்பட்ட பொன்வண்ணன். அதன் திரைக்கதை உரிமையை வாங்கினார். படத்திற்கு நிதியைப் பெறுவதற்காக தனது திரைக்கதையை இந்திய தேசிய திரைப்பட வளர்ச்சிக் கழகத்திற்கு சமர்ப்பித்தார். நிறுவனமும் நிதியளிக்க ஒப்புக்கொண்டது. *ஜமீலா* புதுச்சேரியில் பதினேழு நாட்களில் 35 லட்சம் ரூபாய் செலவில் படமாக்கப்பட்டது. 

## வெளியீடு
இந்தத் திரைப்படம் திரையிடல்களில் நேர்மறையான விமர்சனங்களைப் பெற்றது மேலும் விமர்சகர்களிடையே நல்ல வரவேற்பைப் பெற்றது, இது 2002 ஷாங்காய் சர்வதேச திரைப்பட விழாவில் போட்டி அல்லாத பிரிவில் திரையிட தேர்ந்தெடுக்க தூண்டோகோலாக ஆனது. 2001 ஆம் ஆண்டில் திரைப்படம் தணிக்கை செய்யப்பட்டது. இது ஒரு "முஸ்லீம் படம்" என்று வகைப்படுத்தப்படுவதை படத்தின் விநியோகத்தர் விஸ்வாஸ் சுந்தர் விரும்பாததால், படத்தின் பெயரை *நதிக் கரையினிலே* என்று மாற்றி 2003 நவம்பரில் இந்தியா முழுவதும் திரையரங்குகளில் வெளியிடப்பட்டது.  இந்த படம் திரையரங்குகளில் சிறப்பான வரவேற்பைப் பெறவில்லை. என்றாலும் தமிழக அரசு திரைப்பட விருதுகள் மூன்றை இது பெண்களை சிறப்பாக சித்தரிக்கும் திரைப்படத்திற்கான விருதைப் பெற்றது. திரைப்படத் துறையை விட்டு விலகுவதற்கு  முன்பு சுவலட்சுமி பணிபுரிந்த கடைசி திரைப்படம் இதுவாகும்.

## மேற்கோள்கள்

## நூலியல்

* 

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
அம்பிகரா சௌடையா

**நிஜசாரனா ஸ்ரீ அம்பிகரா சௌடையா** (Nijasharana Shri Ambigara Chowdaiya) ஒரு இந்தியத் துறவியும், கவிஞரும் ஆவார். இவர் 12 ஆம் நூற்றாண்டில் வாழ்ந்த சமூக விமர்சகரும் ஆவார்.  அவர் ஒரு பயணப் படகோட்டியாக இருந்தவர் ஆவார். அவர் கல்யாண் சென்று, அங்குள்ள வீரசைவ இயக்கத்தில் சேர்ந்து லிங்காயதத்தை பின்பற்றினார்.  பசவரின் தாக்கத்தால் தனது முதிர்ச்சி பெறாத எழுத்துகளில்  உயர் சாதிய அமைப்பை அதிகம் விமர்சித்தார். வசன சாகித்திய இயக்கத்தில் கே. ஏ. பனிக்கர் இவரை கவிஞர்களில் கோபக்கரார் என்று வர்ணித்துள்ளார். தனது 274 ஊக்கமளிக்கும் பிரவாச்சன்களின் காரணமாக ஒரு துறவியாக மதிக்கப்படுபவர், பெண்களை துன்புறுத்தியவர்களுக்கும், அவர் மதக் கலைஞர்களாகக் கருதப்படுபவர்களுக்கும் சவால் விடுத்தார்.  எண்ணங்கள், வார்த்தைகள் மற்றும் செயல்களில் தூய்மையான ஒருவரின் இதயத்தில் கடவுள் நிச்சயமாக வாழ்கிறார் என்று அவர் கற்பித்தார்.

கர்நாடகாவின் புறநகர்ப்பகுதியான பசவகல்யாண் பகுதியில் ஒரு குகைக்கு சௌடையாவின் பெயரிடப்பட்டது. கர்நாடகாவின் கன்னடம் மற்றும் கலாச்சாரத் துறை ஆண்டுதோறும் அவரது பிறந்த நாள் ஜெயந்தியின் கொண்டாட்டங்களுக்கு உதவுகிறது.

## மேற்கோள்கள்

பகுப்பு:இந்திய சமுதாய மறுமலர்ச்சியாளர்கள்
நச்சல் உறுப்பு

**நச்சல் உறுப்பு** (*Nuchal Organ*) என்பது வளையப் புழுக்களின் புரோஸ்டோமியத்தின் பின்புறம் காணப்படும் குற்றிலையுடன் கூடி குழி அல்லது வரிப்பள்ளமாகும். சில தலைக்காலிகளிலும், மற்றும் பிற முதுகெலும்பிலிகளும் காணப்படுகிறது.

வளையப் புழுக்களில் ஒரே ஒரு நச்சல் உறுப்பு மட்டுமே காணப்படின், இதன் அமைவிட அடிப்படையில் ஒரு இணை உறுப்புகளாகத் தோன்றக்கூடும்.

நச்சல் உறுப்பு ஒளியினை உணரும் உறுப்பாகவும், உணவினைக் கண்டறிதலுடன் இனச்சேர்க்கையிலும் பங்காற்றுகிறது.

## மேற்கோள்கள்

பகுப்பு:உடல் உறுப்புக்கள்
கோவா, தாமன் மற்றும் தியூ

**கோவா, தமன் மற்றும் தியூ** (*Goa, Daman and Diu*) ஆகியவை திசம்பர் 19, 1961 முதல் மே 30, 1987 வரை இந்தியாவின் ஒரு ஒன்றியப் பகுதியாக இருந்தன.

இந்த ஒன்றியப் பகுதியானது, தற்போதைய கோவா மாநிலத்தையும், குஜராத் கடற்கரையில் உள்ள தாமன் மற்றும் தியூவின் இரண்டு சிறிய கடலோர பகுதிகளையும் உள்ளடக்கியது. தாத்ரா மற்றும் நகர் ஹவேலியுடன் இந்த ஒன்றியப் பகுதி, போர்த்துகீசிய இந்தியாவை உள்ளடக்கியது. 1961இல் கோவா படையெடுப்புக்கு பின்னர், இந்த பகுதி இந்தியாவில் இணைக்கப்பட்டது.

## மாவட்டங்கள்
இந்த ஒன்றியப் பகுதியில் கோவா, தமன் மற்றும் தியூ ஆகிய மூன்று மாவட்டங்கள் இருந்தது. 1987 ஆம் ஆண்டில் கோவாவுக்கு மாநில அந்தஸ்து வழங்கப்பட்டது, மேலும் தாமன் மற்றும் தியூ ஒரு தனி ஒன்றியப் பகுதியாக மாற்றப்பட்டது.

## மேற்கோள்கள்

பகுப்பு:இந்தியா புவியியல் தொடர்பான குறுங்கட்டுரைகள்
பகுப்பு:இந்தியாவின் முன்னாள் ஒன்றியப் பகுதிகள்
கொய்லி தேவி

**கொய்லி தேவி மாதேமா** (Koili Devi Mathema) (சி. 1929-2007) நேபாளி இசைத் துறையில் முதல் பெண் பாடலாசிரியராகவும் பாடகராகவும் இசையமைப்பாளராகவும் இருந்தார். அதோடு இவர் 'குயில் பறவை' எனவும் குறிப்பிடப்படுகிறார். இது நேபாளியில் 'கொய்லி' என்ற பெயரின் அர்த்தத்திலிருந்து பெறப்பட்ட தலைப்பாகும். தனது அத்தையின் உதவியுடன், நேபாள மன்னர் சிங் சம்சேர் ஜங் பகதூர் ராணாவின் அரண்மனைக்கு 11 வயதில் உதவியாளராக நுழைந்தார். இவரது மெல்லியக் குரலைக் கேட்டபின் ராணா இவரை கொய்லி என்று குறிப்பிட்டார். அதன் பிறகு இவர் கொய்லி தேவி என்று அறியப்பட்டார். இது இவருக்கு வெற்றிகளையும் புகழையும் அளித்தது. இவர், சிங்க அரண்மனையில்]] பாடுவதையும், நடனமாடுவதையும் வழக்கமாகத் கொண்டிருந்தார். 2007 ஆம் ஆண்டு நாட்டில் ஜனநாயகம் நிறுவப்பட்ட பின்னர், இவர் நேபாள வானொலியில் ஒரு பாடகியானார். இவர் தொழில்முறை பாடகர்களாக மாறிய நேபாள பாடகர்களின் முதல் தலைமுறையைச் சேர்ந்தவர். இவரது பாடல்கள் நாடு முழுவதும் பல திரைப்படங்களிலும், நாடகங்களிலும் பயன்படுத்தப்பட்டுள்ளன.  

## தனிப்பட்ட வாழ்க்கை
நேபாள நாட்டின் பாக்மதி மாநிலத்தில் உள்ள மக்வான்பூர் மாவட்டத்தின் சிசாபானி காடியில் நிலம் பாஸ்நெட் மற்றும் இராம்பஹதூர் பாஸ்நெட்டின் மகளாக பிறந்த இவருக்கு இராதா பாஸ்நெட் என முதலில் பெயரிடப்பட்டது. இவரது பெயர் இராதா என்றாலும், சிறுவயதில் 'பன்டாரி' என்று அழைக்கப்பட்டார், காட்மாண்டுவில் மக்கான் பகுதியில் உள்ள ஒரு உள்ளூர் பள்ளியில் சேர இதே பெயரைப் பயன்படுத்தினார். இவருக்கு ஒரு வயது இருக்கும் போது இவரது தாய் இறந்துவிட்டார். ஐந்து வயதில் இவர் தனது அத்தையுடன் (தந்தையின் சகோதரி) காத்மாண்டு சென்றார். அங்கு இவரது அத்தை இவருக்கு இசையைக் கற்றுக் கொடுத்தார். 

## தொழில்முறை வாழ்க்கையும் விருதுகளும்
2007ஆம் ஆண்டு நாட்டில் ஜனநாயகம் நிறுவப்பட்ட பின்னர், நேபாள வானொலியில் ஒரு சுயாதீன பாடகியாக ஆனார். அங்கு இவரது இசை வாழ்க்கைத் தொடங்கியது. 1950இல் பதிவு செய்யப்பட்ட "சான்சர்கோ ஜமேலா லக்தாச்சா க்யோ யோ மேளா" என்பது இவரது முதல் பாடலாகும். நவீன மற்றும் தேசபக்தி பாடல்கள் மற்றும் சேவா மற்றும் சமர்பன் போன்ற இசைத் தொகுப்புகள் உட்பட 4,000க்கும் மேற்பட்ட பாடல்களுக்கு இவர் குரல் கொடுத்துள்ளார்.

நேபாள வானொலியில் சிறந்த இசைக்கலைஞர் விருது, சுபா ராயாபிசேக் பதக், கோர்கா தக்சின் பாகு வி, சின்னலதா இசை விருது போன்றவை இவருக்கு வழங்கப்பட்டன. "மாதேமா" என்ற தனது  பாடல்களுக்காகவும் இவர் நினைவுகூரப்படுகிறார். "ஜாஹி ரா ஜூஹி புல் மாலா கன்சி துவைல் லான்லா" மற்றும் "ஜிந்தகி பாரி நாச்சுத்தீன் காரி சைனோ ஜோதன்லா" போன்ற பிரபலமான பாடல்களை இவர் பாடியுள்ளார். 

44 ஆண்டுகளாக நேபாள வானொலியில் பணிபுரிந்த இவர், துறை அதிகாரியாக படிப்படியாக பதவி உயர்வு பெற்றார். வானொலி நிலையத்தில் இசை இயக்குநராகவும் பணியாற்றினார். பின்னர், ஓய்வு பெறுவதாக அதிகாரப்பூர்வமாக அறிவித்த இவர், ஆர்மோனியம், கைம்முரசு இணை, தம்புரா போன்ற தனது இசைக்கருவிகளை இந்திரா சங்கீதத் மகாவித்யாலயாவுக்கு வழங்கினார். 

## இறப்பு
கொய்லி தேவி மாதேமா காத்மாண்டுவில் 21 திசம்பர் 2007 அன்று தனது 78 வயதில் இறந்தார். 

## மேற்கோள்கள்

## வெளி இணைப்புகள்
* Songs of Koili Devi *Songs of Kolidevi, Bho ma ta aauna paudina

பகுப்பு:1929 பிறப்புகள்
பகுப்பு:2007 இறப்புகள்
சித்ரால் மாவட்டம்

**சித்ரால் மாவட்டம்** (**Chitral District** () பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் அமைந்துள்ளது. இதன் நிர்வாகத் தலைமையிட நகரம் சித்ரால் ஆகும். இம்மாவட்டம் 14,850 சதுர கிலோ மீட்டர் பரப்பளவு கொண்டது. இம்மாவட்டத்தில் பேசப்படும் முக்கிய மொழிகள்உருது, பஷ்தூ மொழி,கோவார் மற்றும் கலாஷ் மொழிகள் ஆகும். 2017 பாகிஸ்தான் மக்கட்தொகை கணக்கெடுப்பின் படி, இம்மாவட்டத்தின் மொத்த மக்கள்தொகை 4,47,362 ஆகும்.

## மாவட்ட எல்லைகள்
சித்ரால் மாவட்டத்தின் கிழக்கில் கில்ஜித்-பல்டிஸ்தான் பகுதியும், வடக்கு மற்றும் மேற்கில் ஆப்கானிஸ்தானின் குனர் மாகாணம், படாக்சான் மாகாணம் மற்றும் நூரிஸ்தான் மாகாணமும், தெற்கில் கைபர் பக்துன்வா மாகாணத்தின் சுவாத் மாவட்டம் மற்றும் மேல் தீர் மாவட்டமும் எல்லைகளாக உள்ளது.

## மாவட்டப் பிரிவினை
நிர்வாக வசதிக்காக இம்மாவட்டம், 2018-இல் மேல் சித்ரால் மாவட்டம் மற்றும் கீழ் சித்ரால் மாவட்டம் என இரண்டாகப் பிரிக்கப்பட்டது. 

## வரலாறு

சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.

மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.

கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது.
சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார்.  கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.

இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.

கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.

இம்மாவட்டம் கிபி 1895 வரை  1896 முதல் மன்னராட்சிப் பகுதியாக இருந்தது. பின்னர் பிரித்தானிய இந்தியாவிற்குட்பட்ட, சுதேசி சமஸ்தானமாக இருந்தது. ஆகஸ்டு 1947-இல் பாகிஸ்தான் நாடு உருவான போது பாகிஸ்தானுடன்  இணைக்கப்பட்டது.

## நிர்வாகம்
இம்மாவட்டம் சித்ரால் வருவாய் வட்டம்  மற்றும் மாஸ்து வருவாய் வட்டம் என 2 வருவாய் வட்டங்களாகவும், 24 ஒன்றியக் குழுக்களாகவும் பிரிக்கப்பட்டுள்ளது.
## சுற்றுலா
* சித்ரால் தேசிய பூங்கா
* சித்ரால் அருங்காட்சியகம்
## இதனையும் காண்க
* கீழ் சித்ரால் மாவட்டம்
* மேல் சித்ரால் மாவட்டம்

## கைபர் பக்துன்வா மாகாணத்தின் மாவட்டங்கள்
* சுவாத் மாவட்டம்
* கரக் மாவட்டம்
* கைபர் மாவட்டம்
* கோஹிஸ்தான் மாவட்டம்
* பன்னு மாவட்டம்
## மேற்கோள்கள்

## வெளி இணைப்புகள்
* Municipal Website

பகுப்பு:பாக்கித்தானின் மாவட்டங்கள்
பகுப்பு:வடமேற்கு எல்லைப்புற மாகாணம்
கைபர் பக்துன்வா மாகாணத்தின் மாவட்டங்கள்
பகுப்பு:கைபர் பக்துன்வா மாகாணம்